Некаторыя тэолагі і экзарцысты сцвярджаюць, што гіпноз можа перашкодзіць чалавеку ўзрастаць у святасці і адкрыць яго на дэманічныя сілы. Тут ідзе гаворка пра магчымасць спалучэння гіпнозу з магіяй, спірытуалізмам і акультызмам. У 2003 годзе Апостальская Сталіца выдала дакумент Jesus Christ, the bearer of the Water of Life, прысвечаны руху “Нью эйдж” (New Age), што нясе пагрозу. Рух сярод розных практык увядзення чалавека ў містычны стан па ўласным жаданні (такіх, як адраджэнне, біялагічная зваротная сувязь, сэнсарная ізаляцыя, халатропнае дыханне, трансцэндэнтальная медытацыя) выкарыстоўвае таксама і гіпноз. Католік не можа пагадзіцца на такога кшталту згубныя практыкаванні, бо яны супярэчныя з хрысціянскай антрапалогіяй.